Gjendja e vështirë e pensionistëve në Kosovë
Vlerësohet se Kosova ka mbi 120 mijë pensionistë, mbijetesa e të cilëve vështirë se mund të sigurohet me pensionet aktuale
Një pjesë të tyre mund t’i takosh në klubin e pensionistëve në Prishtinë, tek kalojnë kohën dhe hallet në pritje të një dite më të mirë. Ata që kanë punuar deri në moshën e pensionimit të tyre, marrin 80 euro në muaj, ndërsa ata që nuk kanë punuar gjatë jetës së tyre marrin një shumë prej 45 eurosh në muaj. Kjo shumë e pensionit aktual, thotë Asllan Asllani, nga organizata e pensionistëve dhe invalidëve të punës, është e pamjaftueshme për të siguruar madje edhe ekzistencën fizike. tha zoti Asllani. Qeveria e Kosovës në largim në fillim të muajit janar vendosi rritjen e pagave për kategoritë që paguhen nga buxheti i Kosovës, ndërsa kryeministri në dorëheqje Hashim Thaçi paralajmëroi rritje të pensioneve. tha kryeministri Thaçi. Por, zoti Asllani thotë se ligji i paralajmëruar nuk merr parasysh kërkesat e pensionistëve. Zoti Asllani thotë se një numër i konsiderueshëm i pensionistëve vështirë se mund të presë ndonjë ndryshim pozitiv. Kosova kishte një fond pensionesh, i cili është tërhequr nga administrata serbe në përfundim të luftës në Kosovë. Zoti Asllani thotë se kjo çështje duhet të jetë pjesë e bisedimeve të paralajmëruara me Serbinë. . Askush nuk e di me saktësi numrin e pensionistëve, meqënëse vendi nuk ka pasur regjistrim të popullsisë për 30 vjet, por vlerësohet se në Kosovë ka mbi 120 mijë pensionistë, mbijetesa e të cilëve vështirë se mund të sigurohet me skemën aktuale të pensioneve.